《又过博浪鼓山》
清代·陈奉兹

宦辙迢遥去不归，频来绝境趁斜晖。天垂地底根皆见，石上云端骨欲飞。

顿辔长鸣犹马力，扬旌独戍亦兵威。书生得此殊荣幸，何怪人言貌尚肥。

作者简介：（1726—1799）清江西德化人，字时若，号东浦。乾隆二十五年进士。自四川阆中知县擢茂州知州。金川之役，主炮局及修治桥路，劳绩甚著。在蜀二十年，官至按察使。后调河南，迁江苏，为江宁布政使九年，治以简静为主。有《敦拙堂集》。